CELEX: 22021D0273
Language: da
Date: 2020-11-19 00:00:00
Title: Afgørelse nr. 1/2020 truffet af Handelsudvalget af 19. november 2020 om ændring af tillæg 1 til bilag XIII til handelsaftalen mellem Den Europæiske Union og dens medlemsstater på den ene side og Colombia, Ecuador og Peru på den anden side [2021/273]

22.2.2021   
               
               
                  DA
               
               
                  Den Europæiske Unions Tidende
               
               
                  L 61/27
               
            
         AFGØRELSE nr. 1/2020 TRUFFET AF HANDELSUDVALGET
         af 19. november 2020
         om ændring af tillæg 1 til bilag XIII til handelsaftalen mellem Den Europæiske Union og dens medlemsstater på den ene side og Colombia, Ecuador og Peru på den anden side [2021/273]
         HANDELSUDVALGET HAR —
         under henvisning til handelsaftalen mellem Den Europæiske Union og dens medlemsstater på den ene side og Colombia, Ecuador og Peru på den anden side, særlig artikel 13, stk. 1, litra d), og
         ud fra følgende betragtninger:
         
                     (1)
                  
                  
                     Den 16. december 2016 forelagde Colombia i medfør af aftalens artikel 209 Unionen en anmodning om at føje nye geografiske betegnelser til tillæg 1 til bilag XIII til aftalen. Unionen har afsluttet indsigelsesproceduren og undersøgelsen af Colombias to nye geografiske betegnelser.
                  
               
                     (2)
                  
                  
                     På et møde mellem EU-parten og Colombia den 28. juli 2020 vurderede Underudvalget vedrørende Intellektuel Ejendom i henhold til aftalens artikel 257, stk. 2, oplysningerne vedrørende Colombias to nye geografiske betegnelser og forelagde Handelsudvalget et forslag om ændring af tillæg 1 til bilag XIII til aftalen.
                  
               
                     (3)
                  
                  
                     Tillæg 1 til bilag XIII til aftalen bør derfor ændres.
                  
               
                     (4)
                  
                  
                     Afgørelsen om at ændre tillæg 1 til bilag XIII til aftalen kan vedtages på et møde i Handelsudvalget mellem EU-parten og Colombia, jf. artikel 14, stk. 3, i handelsaftalen, da den udelukkende vedrører de bilaterale forbindelser mellem disse og ikke berører et andet undertegnende Andeslands rettigheder og forpligtelser —
                  
               BESTEMT FØLGENDE:
         
            Artikel 1
            I tabellen i litra a) »Colombias geografiske betegnelser for landbrugsprodukter og fødevarer, vine, spiritus og aromatiserede vine« i tillæg 1 til bilag XIII til aftalen indsættes teksten i bilaget til denne afgørelse.
         
         
            Artikel 2
            Denne afgørelse, der er udfærdiget i to eksemplarer, undertegnes af Handelsudvalgets repræsentanter, som er bemyndiget til at handle på parternes vegne med henblik på ændring af aftalen. Denne afgørelse får virkning fra datoen for den sidste undertegnelse.
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 19. november 2020.
            
               
                  På Handelsudvalgets vegne
               
               Paolo GARZOTTI
               
                  Leder af EU's delegation
               
            
            
               Juan Carlos CADENA
               
                  Leder af Colombias delegation
               
            
         
      
      
         
            BILAG
            
                        ARROZ DE LA MESETA DE IBAGUÉ
                     
                     
                        Ris
                     
                  
                        CAFÉ DE SANTANDER
                     
                     
                        Kaffe